Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: titokról szóló 1995. évi LXV. törvény (Ttv.) 6. § (3) bekezdése felesleges lenne, és a törvény indoklása sem írná a
Paragraph Index: 1694

3. Az általános szabály alól a Javaslat meghatározott igazgatási területeken kivételt tesz. Vannak ugyanis az állam működésének olyan területei, ahol az ügyek természete eleve megkívánja az adatokhoz való hozzáférés legszűkebb körre való korlátozását, és így a teljesen zártkörű kezelést. [...] Ezért a Javaslat igen szűk körben, de lehetőséget ad az általános szabályoktól való eltérésre, meghatározva azt is, milyen feladatok körében kerülhet sor, az eltérő szabályok alkalmazására, és milyen módon történhet a jogkör átruházása.” Egy alkotmányos alapjog korlátozását jelentő, törvényben szigorúan szabályozott minősítési eljárást nem oldhat fel olyan — az irányítási, felelősségi viszonyokat sajátosan átrendező — munkajogi kategória, mint a berendelés. Azt sem lehet figyelmen kívül hagyni, hogy a Nemzetbiztonsági Szakszolgálat vezetője — jogszerűen — csak az „NBSZ-nél keletkezett adathordozók” vonatkozásában ruházta át titokminősítési jogkörét meghatározott beosztottakra.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes